**Fernando Ferreira Meirelles**, nado en São Paulo o 9 de novembro de 1955 é un director, guionista e produtor brasileiro.

Traxectoria
-----------

O pai de Meirelles, José de Souza Meirelles, é un médico especialista en gantroenteroloxía que viaxaba regularmente a Asia e Norte América, o que deu a Fernando a oportunidade de contactar con diferentes culturas. A súa nai, Sônia Junqueira Ferreira Meirelles, é filla de granxeiros e traballou como paisaxista e deseñadora de interiores durante un longo tempo.

As súas primeiras experiencias co cinema foi co seu pai, que dirixiu filmes en 8 mm durante o seu traballo na universidade. En 1967, con once anos, Fernando pasou un ano en California, onde contactou co movemento hippie, que o impresionou. Con trece anos comezou a producir pequenos filmes en Super 8, inspirados polas animacións de Norman McLaren.

Durante a década de 1980 estudou na Escola de Arquitectura e Urbanismo da Universidade de São Paulo. O seu traballo de graduación foi feito en forma de filmes. Neses anos involucrouse tamén no cinema experimental, xunto cos seus amigos Paul Morelli, Marcelo Machado, Dário Vizeu e Bob Salatini. Os cinco fundaron a produtora independente *Olhar Eletrônico*. En 1982 realizaron programas infantís de televisión e a finais da década interesáronse na publicidade. En 1990 fecharon *Olhar Eletrônico* e abriron o negocio de publicidade O2 Films.

En 1997 Meirelles leu o libro de Paulo Lins *Cidade de Deus* e decidiu adaptala no filme realizado en 2002. Co éxito do filme conseguiu ofertas de Hollywood, conseguindo de novo boas críticas con *The Constant Gardener*.

Filmografía
-----------

### Cinema

| Ano | Título |
| --- | --- |
| 1998 | *O Menino Maluquinho 2* |
| 2001 | *Domésticas* |
| 2002 | *Cidade de Deus* |
| 2005 | *The Constant Gardener* |
| 2008 | *Blindness* |
| 2011 | *360* |
| *Brasil Animado* (voz) |
| 2012 | *Elena* (produtor executivo) |
| 2014 | *Rio, Eu Te Amo* |

### Televisión

| Ano | Título | Canal | Notas |
| --- | --- | --- | --- |
| 1983 | *Ernesto Varela, o Repórter* | Rede Globo |  |
| 1989 | *Castelo Rá-Tim-Bum* | TV Cultura |  |
| 2013 | *A Verdade de Cada Um* | National Geographic Channel | Produtor |
| 2013 | *Os Experientes* | Rede Globo |
| 2015 | *Felizes para Sempre?* | Rede Globo | Director |

Notas
-----

1. ↑  "Fernando Meirelles produz série para o Nat Geo"
2. ↑  "Nova série de Fernando Meirelles na Globo terá elenco veterano"

Véxase tamén
------------

### Ligazóns externas

* 

* Fernando Meirelles na IMDb *(en inglés)*.
* KCRW's The Treatment: Fernando Meirelles Arquivado 26 de setembro de 2008 en Wayback Machine.
* Entrevista en Cannes 2008 con Fernando Meirelles sobre "Blindness" en IFC.com

|  |  |
| --- | --- |
| Control de autoridades | 
* Wd: Q343293
* WorldCat
* VIAF: 61778500
* Allmovie: p292499
* AlloCiné: 66256
* BNE: XX1739566
* BNF: 14506804m
* CANTIC: a11253010
* CineRessources: 162358
* DeutscheBio: 13197047X
* FAST: 1573166
* Filmportal: ID
* GEC: 0516605
* GND: 13197047X
* IMDb: nm0576987
* ISNI: 0000000114924392
* LCCN: nr2002021732
* Munzinger: 00000025606
* NKC: pna2006327197
* NTA: 252070909
* openMLOL: 449647
* PTBNP: 1412030
* SNAC: w6351kkh
* SUDOC: 078031664
* TMDb: 8557
* ULAN: 500474936

 |